Færgerne Stena Saga og Color Festival, kan ikke komme af med passagerer og gods i havnen i Frederikshavn. Vrede lastbilchauffører har blokeret færgerne.

Chaufførerne er vrede over en lang række punkter. Heriblandt nye køre-hviletidsregler og kæmpebøder. Chaufførernes plan er, at godstrafikken skal lammes totalt så der ikke er varer i butikkerne om få dage, oplyser de til TV2/NORD. Ved 9.30-tiden søndag, var politiet på vej i et forsøg på at ophæve blokaden i Frederikshavn. Senere søndag ventes også grænseovergangene at blive blokeret.